Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: 200., 30/1997. (IV. 29.) AB határozat, ABH 1997, 138.].”
Paragraph Index: 478

6. Az indítványozó szerint a jogalkotó mulasztásban megnyilvánuló alkotmánysértést követett el azáltal, hogy nem tette lehetõvé társadalmi szervezetek jelöltállítási jogának érvényesülését az országgyûlési választáson. Álláspontja szerint a mulasztás azzal következett be, hogy az Övjt. 54/A. § k) pontja lehetõvé teszi, hogy a helyi önkormányzati választáson valamennyi — a törvényes követelménynek megfelelõ — társadalmi szervezet jelöltet állítson, ugyanezt a lehetõséget azonban a Vjt. az országgyûlési képviselõk választásán nem biztosítja. Az Országgyûlésnek és a helyi önkormányzatoknak eltérõ rendeltetésük van. A helyi önkormányzatok az Alkotmány alapján, a magyar államszervezeten belül elkülönült, önálló szervezeti rendszert alkotnak. Hatáskörük és feladataik szempontjából alapvetõen különböznek az Országgyûléstõl. Az Alkotmánynak a választásokra vonatkozó fejezete azonos követelményeket fogalmaz meg az országgyûlési és a helyi önkormányzati választásokkal szemben: a választójog általános és egyenlõ, a szavazás közvetlen és titkos. Azonban maga az Alkotmány [70. § (1) és

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes